
	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		k Národnej koncepcii informatizácie verejnej správy








	Číslo materiálu: 
	

	Predkladateľ: 
	minister investícií, regionálneho rozvoja a informatizácie 




Vláda


	A.
	schvaľuje

	
	
A. 1.
	
Národnú koncepciu informatizácie verejnej správy; 



	B.
	ukladá 

	
	
členom vlády
predsedom ostatných ústredných orgánov štátnej správy 


	
	B.1.
	zabezpečiť plnenie, postupovať pri budovaní a rozvoji informačných technológií verejnej správy podľa princípov a cieľov Národnej koncepcie informatizácie verejnej správy a predložiť ministrovi investícií, regionálneho rozvoja a informatizácie odpočet plnenia Národnej koncepcie informatizácie verejnej správy vo svojej pôsobnosti, s výnimkou  informačných technológií  verejnej správy, ktoré sa týkajú zabezpečenia obrany Slovenskej republiky, bezpečnosti Slovenskej republiky a ochrany utajovaných skutočností, citlivých a limitovaných informácií;

každoročne do 31. decembra počnúc rokom 2026 do roku 2030 


	



	ministrovi investícií, regionálneho rozvoja a informatizácie 


	
	B.2. 
	zabezpečiť rozhodovanie o využívaní finančných zdrojov vo verejnej správe pre informačné technológie verejnej správy v súlade s Národnou koncepciou informatizácie verejnej správy;

každoročne do 30. júna počnúc rokom 2026 do roku 2030


	
	B.3. 
	predložiť na rokovanie vlády aktualizáciu Akčného plánu Národnej koncepcie informatizácie verejnej správy vrátane aktualizácie doložky vybraných vplyvov a príslušných analýz vplyvov a  predložiť na rokovanie vlády správu o plnení Akčného plánu Národnej koncepcie informatizácie verejnej správy za predchádzajúci rok;

s termínom každoročne do 31. marca počnúc rokom 2027 do roku 2030



C. 	odporúča 

starostom obcí
primátorom miest
starostom mestských častí
predsedom samosprávnych krajov
predsedovi Združenia miest a obcí Slovenska
prezidentovi Únie miest Slovenska
predsedovi Združenia samosprávnych krajov SK8
výkonnému riaditeľovi DataCentra elektronizácie územnej samosprávy Slovenska

C.1.	pri budovaní a rozvoji informačných technológií verejnej správy postupovať podľa princípov a cieľov Národnej koncepcie informatizácie verejnej správy;


D. 	zrušuje

D.1.	úlohu v bode B.1. uznesenia vlády SR č. 763 zo 14. decembra 2021 - zabezpečiť rozhodovanie o využívaní finančných zdrojov vo verejnej správe pre informačné technológie verejnej správy v súlade s Národnou koncepciou informatizácie verejnej správy Slovenskej republiky a predložiť na rokovanie vlády správu o plnení Národnej koncepcie informatizácie verejnej správy Slovenskej republiky.


	Vykonajú:
	členovia vlády
predsedovia ostatných ústredných orgánov štátnej správy

	
	

	Na vedomie:
	starostovia obcí
primátori miest
starostovia mestských častí
predsedovia samosprávnych krajov
predseda Združenia miest a obcí Slovenska
prezident Únie miest Slovenska
predseda Združenia samosprávnych krajov SK8
výkonný riaditeľ Datacentra elektronizácie územnej samosprávy Slovenska

